153 રનનો ટાર્ગેટ ચેઝ કરવા ઉતરેલી ભારતીય ટીમની શરૂઆત સારી રહી નહોતી. આઉટ ઑફ ફોર્મ ચાલી રહેલા રોહિત શર્મા(13)એ ફરી એકવાર નિરાશ કર્યા હતા. આ ઉપરાંત શિખર ધવન(8) પણ સસ્તામાં આઉટ થઈ જતા ભારત મુસીબતમાં મુકાયું હતું. જોકે. લોકેશ રાહુલ (17) અને સુરેશ રૈના(27)એ 40 રનની ભાગીદારી નોંધાવી ટીમને સ્થિરતા આપવાનો પ્રયત્ન કર્યો હતો. જોકે, રાહુલ કમનસીબ રીતે અને રૈના એક ઉતાવળીયો શોટ રમવામાં આઉટ થયા હતા. બાદમાં બેટિંગમાં આવેલા મનીષ પાંડે અને દિનેશ કાર્તિકે સ્કોરબોર્ડને સતત ફરતું રાખ્યું હતું અને ટીમને વધુ નુકસાન થવા દીધું નહોતું. આ રીતે બંનેએ છેવટ સુધી ક્રિઝ પર ઊભા રહી ભારતને જીત સુધી પહોંચાડી હતી.